**Likumprojekta "Grozījumi Valsts un pašvaldību institūciju amatpersonu un darbinieku atlīdzības likumā" projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Valsts un pašvaldību institūciju un amatpersonu un darbinieku atlīdzības likumā" (turpmāk – likumprojekts) paredz noteikt, ka Valsts administrācijas skola uztur valsts informācijas sistēmu - Mācību pārvaldības sistēma (turpmāk arī - MPS). MPS ir izveidota, lai nodrošinātu kvalifikācijas celšanu un profesionālās attīstības un kompetences pilnveides iespējas valsts un pašvaldību institūciju amatpersonām (darbiniekiem) un privātpersonām Valsts administrācijas skolā, kā arī efektīvu mācību procesa pārvaldīšanu un informācijas pieejamību par rīkotajām mācībām. Likumprojektā paredzēts iekļaut deleģējumu Ministru kabinetam noteikt MPS struktūru, tajā iekļaujamos datus, to glabāšanas termiņus un apstrādes noteikumus, kā arī kārtību, kādā tiek nodrošinātas piekļuves tiesības MPS.Papildus plānots precizēt Valsts un pašvaldību institūciju amatpersonu un darbinieku atlīdzības likuma 14. pantu par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm virsstundu kompensēšanu.Likumprojekts stāsies spēkā vispārējā kārtībā atbilstoši Oficiālo publikāciju un tiesiskās informācijas likumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta iniciatīva  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Valsts un pašvaldību institūciju amatpersonu un darbinieku atlīdzības likuma (turpmāk – Likums) 14. panta sestajā daļā noteikts, ka amatpersonas (darbinieki), izņemot karavīrus un Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm, saņem piemaksu par virsstundu darbu vai darbu svētku dienās 100 procentu apmērā no tām noteiktās stundas algas likmes, vai arī tām kompensē virsstundu darbu, piešķirot apmaksātu atpūtas laiku atbilstoši nostrādāto virsstundu skaitam citā nedēļas dienā. Attiecībā uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm Likuma 14.panta septītajā daļā ir norādīts, ka tām pienākumu pildīšanu virs noteiktā dienesta pienākumu izpildes laika kompensē, piešķirot atpūtas laiku, kura ilgums atbilst dienesta pienākumu pildīšanai virs noteiktā dienesta pienākumu izpildes laika.Līdz 2019. gada 7. maijam Likuma 14. panta 7.1 daļā bija ietverts viens no diviem izņēmuma gadījumiem, kad Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm virsstundu darbu varēja kompensēt naudā. Likuma 14. panta 7.1 daļa noteica, ka, ja Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm dienesta pienākumu pildīšanu virs noteiktā dienesta pienākumu izpildes laika kompensē, piešķirot atpūtas laiku saskaņā ar šā panta septīto daļu, un tas apdraud attiecīgās Iekšlietu ministrijas sistēmas iestādes vai Ieslodzījuma vietu pārvaldes spēju nodrošināt dienesta uzdevumu izpildi, iestādes vadītājs vai viņa pilnvarota amatpersona var lemt par attiecīgā dienesta pienākumu izpildes laika apmaksu. Šādā gadījumā samaksu par dienesta pienākumu pildīšanu virs noteiktā dienesta pienākumu izpildes laika, kuru nav iespējams kompensēt, piešķirot atpūtas laiku, nosaka šādi (ņemot vērā virsstundu skaitu): 1) par dienesta pienākumu pildīšanu virs noteiktā dienesta pienākumu izpildes laika — laikā, kad amatpersonai nebija iespējams piešķirt pārtraukumu, — atbilstoši amatpersonai noteiktajai stundas algas likmei; 2) par dienesta pienākumu pildīšanu virs noteiktā dienesta pienākumu izpildes laika — šīs daļas 1.punktā neminētajā laikā — atbilstoši amatpersonai noteiktajai stundas algas likmei, kā arī nosaka piemaksu 100 procentu apmērā no tai noteiktās stundas algas likmes.Pēc būtības Likuma 14. panta 7.1 daļas 2019. gada 8. marta redakcija ietvēra atšķirīgu attieksmi virsstundu darba kompensēšanai, proti, virsstundu darbs, kas veikts laikā, kad Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi nebija iespējams piešķirt pārtraukumu, atlīdzināms ar darba samaksu atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi noteiktajai stundas algas likmei. Savukārt jebkurā citā laikā veikts virsstundu darbs šādās situācijās atlīdzināms ar darba samaksu atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi noteiktajai stundas algas likmei, kā arī nosakāma piemaksa 100 procentu apmērā no tai noteiktās stundas algas likmes (atlīdzināšana ar dubultu darba samaksu). Tāpēc ar Latvijas Republikas Satversmes tiesas 2019.gada 2.maija spriedumu lietā Nr.2018-14-01 "Par Valsts un pašvaldību institūciju amatpersonu un darbinieku atlīdzības likuma 14.panta 7.1 1.punkta atbilstību Latvijas Republikas Satversmes 91.panta pirmajam teikumam" (turpmāk – Spriedums) Likuma 14.panta 7.1 daļas norma, kas noteica, ka virsstundu darbs, kas veikts laikā, kad Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi nebija iespējams piešķirt pārtraukumu, atlīdzināms ar darba samaksu atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi noteiktajai stundas algas likmei bez papildu piemaksām, tika atzīta par neatbilstošu Latvijas Republikas Satversmes 91.panta pirmajam teikumam.Latvijas Republikas Satversmes tiesa Sprieduma 18.punktā ir norādījusi, ka atšķirīgajai attieksmei pret personu grupām, kuras atrodas vienādos un pēc noteiktiem kritērijiem salīdzināmos apstākļos, ir nepieciešams leģitīms mērķis. Konkrētajā gadījumā Latvijas Republikas Satversmes tiesa nesaskatīja nekādu leģitīmo mērķi, kura dēļ vienai un tai pašai Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm grupai par noteiktā laikā veiktu virsstundu darbu būtu nosakāma zemāka atlīdzība nekā par citā laikā veiktu virsstundu darbu.Ņemot vērā minēto, kā arī, lai padarītu Likuma 14. panta 7.1 daļu vieglāk uztveramu un visiem vienādi interpretējamu, ar likumprojektu paredzēts izteikt to jaunā redakcijā, paredzot, ka gadījumos, kad virsstundu darba laiku nav iespējams kompensēt, piešķirot atpūtas laiku saskaņā ar Likuma 14. panta septīto daļu, jo tas var apdraudēt attiecīgās Iekšlietu ministrijas sistēmas iestādes vai Ieslodzījuma vietu pārvaldes spēju nodrošināt dienesta uzdevumu izpildi, iestādes vadītājs vai viņa pilnvarota amatpersona var lemt par virsstundu darba laika kompensēšanu ar samaksu atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi noteiktajai stundas algas likmei, vienlaikus nosakot arī piemaksu 100 procentu apmērā no tai noteiktās stundas algas likmes.Ņemot vērā Spriedumu, kā arī to, ka Likuma 14. panta 7.1 daļā vairs nav ietverta atšķirīga attieksme virsstundu darba kompensēšanai, likumprojektā ir ietverts arī tehnisks grozījums, kas paredz Likuma 14. panta 7.2 daļas izslēgšanu no Likuma 14. panta.**Likumprojekta 27. panta piektā daļa**Ministru kabineta 2015. gada 24. novembra noteikumu Nr.654 "Valsts administrācijas skolas nolikums" (turpmāk – nolikums) 3. punkts paredz, ka Valsts administrācijas skola sniedz profesionālās attīstības un kompetences pilnveides iespējas personām darbam valsts pārvaldē. Atbilstoši nolikuma 4.7. apakšpunktam Valsts administrācijas skola īsteno no ārvalstu finanšu instrumentu un Eiropas Savienības struktūrfondu līdzekļiem finansētās izglītības programmas un projektus valsts pārvaldes profesionālās attīstības jomā. Ministru kabineta 2015. gada 14. jūlija noteikumu Nr.389 "Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide, publisko pakalpojumu un sociālā dialoga attīstība mazo un vidējo komersantu atbalsta, korupcijas novēršanas un ēnu ekonomikas mazināšanas sekmēšanai" 3.4.2.1. pasākuma "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi" 15.6. apakšpunkts paredz pasākuma ietvaros atbalstīt šādas darbības - mācību dokumentu un mācību materiālu vadības sistēmas izveidi, pilnveidošanu un uzturēšanu.Valsts administrācijas skola kā finansējuma saņēmējs no 2016. gada 6. janvāra līdz 2022. gada 30. jūnijam īsteno projektu Nr.3.4.2.0/15/I/001 "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā" (turpmāk – U projekts) un projektu Nr.3.4.2.0/15/I/002 "Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā" (turpmāk – K projekts). Šo projektu ietvaros tostarp tika izveidota Mācību pārvaldības sistēma.Mācību pārvaldības sistēma  tika izstrādāta, lai nodrošinātu mācību materiālu apriti un dalībnieku uzskaiti datubāzēs, kas būtiski atvieglo un padara mūsdienīgu mācību procesu, kā arī atvieglo uzraudzības procesu, ņemot vērā apjomīgo mācību dalībnieku skaitu. Tādā veidā, tas būtiski atvieglo darbu mācību organizēšanā un nodrošināšanā, samazinot administratīvo slogu visus šos procesus nodrošinot manuāli. Valsts administrācijas skola, īstenojot valsts politiku valsts pārvaldes profesionālās attīstības jomā, ar MPS palīdzību efektīvāk nodrošina: - Valsts administrācijas skolai noteikto pienākumu veikšanai nepieciešamo datu (turpmāk – Dati), tajā skaitā valsts un pašvaldību institūciju amatpersonu (darbinieku) personas datu apstrādi (vākšanu, reģistrēšanu, izmantošanu, glabāšanu); - profesionālās attīstības un kompetences pilnveides iespējas personām darbam valsts pārvaldē, tajā skaitā atbilstošo mācību (un e-mācību) procesu un tā kvalitātes pilnveides pasākumu īstenošanu; - Datu apmaiņu starp MPS un citām VIS normatīvajos aktos noteikto funkciju īstenošanai; - Datu apmaiņu starp Valsts administrācijas skolu un ārvalstu finanšu instrumentu vadībā iesaistītajām institūcijām; - grāmatvedības prasību izpildi un statistiskās informācijas operatīvu iegūšanu un apkopošanu. Saskaņā ar Valsts informācijas sistēmu likuma 5. panta pirmo daļu VIS (tajā skaita arī MPS) izveidošanai (ieviešanai) ir nepieciešams attiecīgs normatīvais akts. Pamatojoties uz Ministru kabineta iekārtas likuma 31. panta pirmās daļas 1. punktu, Ministru kabineta noteikumi var tikt izdoti, ja Ministru kabinetu tam īpaši pilnvarojis likums. Šobrīd nevienā likumā šāds pilnvarojums (deleģējums) Ministru kabinetam nav paredzēts, tādēļ ar šo likumprojektu minētā situācija tiek atrisināta. Lai nodrošinātu tiesisku pamatu MPS darbībai nepieciešams izdarīt grozījumu Valsts un pašvaldību institūciju amatpersonu un darbinieku atlīdzības likumā, papildinot 27. pantu ar piekto daļu. Panta daļā paredzēts noteikt, ka: 1)Valsts administrācijas skolas informācijas sistēmas mērķis ir kvalifikācijas celšanas un profesionālās attīstības un kompetences pilnveides iespēju nodrošināšana Valsts administrācijas skolā, kā arī efektīva mācību procesa pārvaldīšana un informācijas pieejamība par rīkotajām mācībām;2)Valsts administrācijas skola uztur valsts informācijas sistēmu - Mācību pārvaldības sistēma;3)deleģējumu Ministru kabinetam noteikt informācijas sistēmas struktūru, tajā iekļaujamos datus, to glabāšanas termiņus un apstrādes noteikumus, kā arī kārtību, kādā tiek nodrošinātas piekļuves tiesības Mācību pārvaldības sistēmai;4)noteikt, ka tiesības apstrādāt datus Mācību pārvaldības sistēmā atbilstoši kompetencei ir valsts un pašvaldību institūcijām un amatpersonām;5)Mācību pārvaldības sistēmas pārzinis ir Valsts administrācijas skola.MPS informācijas sistēmu veido šādas sadaļas:lietotāji; mācību katalogs; mācības un mācību materiāli.MPS sadaļā "lietotāji" tiek iekļauti dati par:* mācību koordinatoriem - skolas amatpersona (darbinieks), kurš veic mācību procesa plānošanu un organizēšanu;
* institūciju koordinatoriem - valsts vai pašvaldības institūcijas nozīmēta amatpersona (darbinieks), kurš veic mācību grupu komplektēšanu;
* mācību dalībniekiem - valsts un pašvaldību institūciju amatpersonas (darbinieki) un privātpersonas, kuras piedalās mācībās;
* pasniedzējiem - personas, kuras veic mācību īstenošanu;
* mācību atbalsta personālu - personas, kuras nodrošina atbalstu mācību procesa organizēšanā.

Noteikumu projektā uzskaitītie dati, kas iekļaujami par informācijas sistēmas lietotājiem, tie ir iedalāmi obligātajos datos, kas jānorāda visiem lietotājiem atkarībā no lomas, un izvēles dati, kuru norādīšana ir atkarīga no attiecīgā lietotāja izvēles. Visiem lietotājiem obligāti jānorāda: vārds, uzvārds, personas kods un elektroniskā pasta adrese. Minētie dati nepieciešami, lai būtu iespējas identificēt konkrēto lietotāju, savukārt e-pasta adrese paredzēta, lai ar lietotāju varētu sazināties un tas varētu saņemt informāciju par mācībām. Mācību un institūciju koordinatoriem, pasniedzējiem un mācību atbalsta personālam obligāti nepieciešams norādīt darba vietas nosaukumu, lai būtu iespējams identificēt, ar kuru institūciju vai komersantu tie ir saistīti. Mācību dalībniekam darba vietas nosaukumu nepieciešams norādīt tikai tajos gadījumus, kad tas apmeklē mācības, kuras apmaksā darba devējs, ja persona izvēlas apmeklēt kurus pēc savas izvēles, tai nav jānorāda informācija par darba devēju, ja tā to nevēlas. Eiropas Parlamenta un Padomes Regulas (ES) Nr.1304/2013 (2013. gada 17. decembris) par Eiropas Sociālo fondu un ar ko atceļ Padomes Regulu (EK) Nr.1081/2006 (turpmāk – Regula Nr.1304/2013) I pielikums paredz, kādi personu dati tiek ievākti par personām, kas tieši gūst labumu no Eiropas Sociālo fondu investīcijām. Regulas Nr.1304/2013 I pielikums tostarp paredz arī īpašu kategoriju personas datu apstrādi. Ministru kabineta 2015. gada 10. februāra noteikumi Nr.77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.-2020. gada plānošanas periodā" (turpmāk – Noteikumi Nr.77) nosaka tos datus, kas projekta īstenotājam ir jāiesniedz, lai sniegtu pārskatu par projekta dalībniekiem. Noteikumu Nr. 77 53.1 punkts paredz, ka finansējuma saņēmējs reizi gadā sadarbības iestādē iesniedz pārskatu par projekta dalībniekiem (2.1 pielikums), izmantojot Kohēzijas politikas fondu vadības informācijas sistēmu 2014.-2020. gadam (turpmāk – KP VIS). Savukārt Noteikumu Nr.77 53.2 punktā ir noteikts, ka finansējuma saņēmējs pārskatā par projekta dalībniekiem apkopo un iekļauj datus (tai skaitā Eiropas Parlamenta un Padomes 2013. gada 17. decembra Regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 I un II pielikumā noteiktos datus), kas nepieciešami pārbaudei, revīzijai, uzraudzībai, izvērtēšanai Līdz ar to attiecīgo personas datu, tostarp iepriekš īpašas kategorijas personas datu apstrāde ir nepieciešama, lai varētu izpildīt Valsts administrācijas skolai noteikto pienākumu sniegt informāciju par projekta dalībniekiem.Līdz ar to par mācību dalībniekiem, kuri Valsts administrācijas skolā mācās, kādā no Eiropas Savienības fondu finansētajiem projektiem (K projekts vai U projekts) papildus tiks iekļauti dati par mācību dalībnieku vecumu, dzimumu, izglītības līmeni, to, vai mācību dalībnieks ir migrants, dalībnieks ar ārvalstu izcelsmi, minoritāte, persona no lauku apvidus vai nelabvēlīgā situācijā esoša persona. Saskaņā ar Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk - Vispārīgā datu aizsardzības regula) 9.panta 2. punkta b) apakšpunktu īpašu kategoriju personas datu apstrāde ir pieļaujama, ja tā ir vajadzīga, lai realizētu pārziņa pienākumus un īstenotu pārziņa un datu subjekta konkrētas tiesības nodarbinātības, sociālā nodrošinājuma un sociālās aizsardzības tiesību jomā, ciktāl to pieļauj Savienības vai dalībvalsts tiesību akti vai koplīgums atbilstīgi dalībvalsts tiesību aktiem, paredzot piemērotas garantijas datu subjekta pamattiesībām un interesēm. Līdz ar to no mācību dalībniekiem, kas Valsts administrācijas skolā mācās kāda no Eiropas Sociālā fonda finansētajiem projektiem papildus jānorāda dati par viņu piederību minoritātei (romi) vai to, ka persona ir nonākusi nelabvēlīgā situācijā, tostarp iekļaujama informācija par personām: ar prognozējamu invaliditāti; ar atkarību no psihoaktīvām vielām. Minētais var sniegt informāciju par personas veselības datiem, kas saskaņā ar Vispārīgās datu aizsardzības regulas 9. panta 1. punktu ir īpašas kategorijas personas dati.Minētie dati tiek ievākti tikai no lietotājiem, kas piedalās mācībās, kas finansētas no Eiropas Savienības fondu līdzekļiem. Šie mācību dalībnieki aizpilda atsevišķu anketu, norādot nepieciešamos datus. Šos mācību dalībnieku datus normatīvajos aktos noteiktajos gadījumos, kārtībā un apjomā nodod Eiropas Savienības fondu sadarbības iestādei – Centrālajai finanšu un līgumu aģentūrai un citām Eiropas Savienības fondu vadībā iesaistītajām nacionālajām iestādēm, Latvijas un starptautiskām revīzijas iestādēm, kuru kompetencē ir Eiropas Savienības fondu izdevumu un līgumsaistību izpildes kontrole un revīzija, pēc to pieprasījuma. Ņemot vērā sistēmā apstrādājamos datus un to apmēru, Valsts administrācijas skola veiks pilnvērtīgu izvērtējumu par ietekmi uz datu aizsardzību.Ministru kabineta noteikumu "Mācību pārvaldības sistēmas noteikumi" projekts tiek izsludināts Valsts sekretāru sanāksmē vienlaikus ar likumprojektu, lai nodrošinātu vienlaicīgu deleģējuma un Ministru kabineta noteikumu izstrādi un saskaņošanu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts administrācijas skola, Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm.Visas valsts un pašvaldību institūcijas, kā arī to amatpersonas un darbinieki, kā arī citas personas, kuras piesakās vai tiek pieteiktas (norīkotas) Valsts administrācijas skolas organizētiem mācību pasākumiem, izmantojot MPS.Ik gadu tiek apmācīti 10 000-15 000 valsts pārvaldē un pašvaldībās nodarbinātie - vidējā un zemākā līmeņa vadītāji, politikas plānotāji un īstenotāji, tai skaitā kontroles funkciju veicēji, juristi, klientu apkalpošanas, personāla un iepirkumu speciālisti. |
| 2. | Tiesiskā regulējuma ietekme uz tautsaimniecību un administratīvo slogu | Līdz ar MPS ieviešanu ir mazinājies institūcijām administratīvais slogs amatpersonu un darbinieku pieteikšanai kvalifikācijas celšanai.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  16 745 |  0 |  16 745 |  0 |  16 745 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  16 745 |  0 |  16 745 |  0 |  16 745 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  16 745 |  0 | 16 745 |  0 |  16 745 |  0 |  0 |
| 2.1. valsts pamatbudžets |  16 745 |  0 |  16 745 |  0 |  16 745 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 | 0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets | 0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav |
| 8. Cita informācija | 2018. gadā likumprojekta "Par vidēja termiņa budžeta ietvaru 2019., 2020. un 2021. gadam" un likumprojekta "Par valsts budžetu 2019. gadam" izstrādes procesā Valsts administrācijas skolai tika iekļauts un apstiprināts finansējums MPS uzturēšanai resora “Ministru kabinets” budžeta programmā 19.00.00 "Valsts administrācijas skola": 2019.gadā – 14 045 EUR, 2020.gadā – 16 595 EUR un no 2021.gada un turpmāk ik gadu – 16 745 EUR, līdz ar to finansējums MPS uzturēšanai tiks nodrošināts esošā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc Likumprojekta izskatīšanas Saeimā otrajā lasījumā Ministru kabinetā tiks iesniegts Ministru kabineta noteikumu "Mācību pārvaldības sistēmas noteikumi" projekts, kura izstrādāšanai paredzēts pilnvarojums Likumprojektā.  "Mācību pārvaldības sistēmas noteikumi" noteiks kārtību, kādā informācija tiek iekļauta Mācību pārvaldības sistēmā, iekļaujamās informācijas apjomu un tās apstrādes kārtību. |
| 2. | Atbildīgā institūcija | Valsts administrācijas skola, Valsts kanceleja  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par likumprojektu informēta sabiedrība, informāciju publicējot Ministru kabineta un Valsts administrācijas skolas tīmekļvietnē. |
| 2. | Sabiedrības līdzdalība projekta izstrādē | Likumprojekts 2020. gada 14. jūlijā publicēts:Ministru kabineta tīmekļvietnē, adrese:<http://www.mk.gov.lv/content/ministru-kabineta-diskusiju-dokumenti>Valsts administrācijas skolas tīmekļvietnē, adrese:<https://vas.gov.lv/lv/>Sabiedrības pārstāvjiem tika dota iespēja līdzdarboties likumprojekta izstrādē, rakstveidā sniedzot viedokli par likumprojektu līdz 2020. gada 27. jūlijam. |
| 3. | Sabiedrības līdzdalības rezultāti | Viedoklis par likumprojektu netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts administrācijas skola un citas valsts un pašvaldību institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija un papildu cilvēkresursi nav nepieciešami. Iestāžu institucionālā struktūra netiek ietekmēta. |
| 3. | Cita informācija | Nav |

Ministru prezidents A. K. Kariņš

Moše-Možus 67225997

linda.mose-mozus@vas.gov.lv

v\_sk. = 3070